Diari Oficial de la Generalitat Valenciana


Sumari del DOGV 1653, del 30-10-1991 (1991/823082)

RESOLUCIÓ de 30 d'agost de 1991, del Director General de Centres i Promoció Educativa, sobre criteris per a la selecció de centres que participaran en el desplegament del Procés d'.Experimentació Curricular del Programa per a l'Animació i Promoció de l'Educació- Permanent d'Adults a la Comunitat Valenciana durant el curs 1991-1992.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1653

Data del DOGV
:   30-10-1991

Secció del DOGV
:   ALTRES DISPOSICIONS

Número del document
:   1991/823082


Data del document
:   30-08-1991

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

Resolució de 30 d'agost de 1991, del Director General de Centres i Promoció Educativa, sobre criteris per a la selecció de centres que participaran en el desplegament del Procés d'Experimentació Curricular del Programa per a l'Animació i Promoció de l'Educació Permanent d'Adults a la Comunitat Valenciana durant el curs 1991-92.  
Fixades les competències en matèria educativa de la Comunitat Valenciana i assumides aquestes en virtut del traspàs de competències inclós en el Reial Decret 2093/1983 de 15 de setembre, es possibilita la realització d'experiències educatives per part dels centres i programes d'aquesta comunitat autònoma.  
El Decret 7/1985, de 28 de gener del Consell de la Generalitat Valenciana, crea el Programa per a l'Animació i Promoció de l?Educació Permanent d'Adults a la Comunitat Valenciana, programa que pretén satisfer les necessitats d'alfabetització i formació permanent dels valencians, perquè esdevinguen ciutadans participatius en la creació i el gaudi dels béns materials, culturals i estètics.  
D'entre les actuacions establides per a la consecució d'una sèrie d'objectius assenyalats en aquest decret es destaca «adaptar els ensenyaments mínims i les orientacions pedagògiques vigents, mitjançant els assaigs i les experimentacions escaients, a les condicions sòcio-econòmiques i culturals de la Comunitat Valenciana, a fi de disposar, per als adults, d'un currículum flexible, polivalent i formatiu».  
Es per això que el Programa per a l'Animació i Promoció de l'EPA ha estat treballant des del curs 85-86 en el disseny d'un març curricular més d'acord amb les necessitats de les persones adultes de la Comunitat Valenciana.  
Com a conseqüència d'aquest treball, s'ha elaborat un Marc Curricular per a l'Educació de Persones Adultes a la Comunitat Valenciana.  
Tot això demana l'experimentació de l'esmentada proposta i l'avaluació dels resultats de les experiències que es realitzen fins concloure, amb garanties d'èxit, en la implantació del nou Marc Curricular per a l'Educació de les Persones Adultes.  
Seguint aquesta mateixa línia l?Ordre de 26 d'agost de 1991, sobre organització i funcionament dels centres i programes municipals d'Educació Permanent d'Adults i d'Educació a Distància mantinguts amb fons públics, en la disposició final primera autoritza el Director General de Centres i Promoció Educativa a dictar instruccions específiques per a l?organització i el funcionament dels centres i programes municipals que participen en el procés d'experimentació curricular en l?EPA. Es per això que, en virtut de les facultats que n'han estat conferides, resolc:  
Primer  
En el curs 1991-92 es desenvoluparà un procés d'experimentació curricular en centres i programes d'Educació de Persones Adultes amb els objectius següents:  
a) Constatar la validesa del nou Marc Curricular en els diferents cicles i nivells d'aquest sector educatiu i l'adequació als diferents contextos sòcio-culturals.  
b) Elaborar projectes curriculars d'aplicació del nou març ja definit a les situacions i necessitats de cada programa.  
c) Dissenyar els recursos didàctics necessaris per al desenvolupament curricular proposat.   
d) Aportar informació al Programa per a l'Animació i Promoció de l?EPA sobre modificacions d'infrastructura i/o organitzatives que són necessàries per als diversos centres i programes.  
e) Contrastar les necessitats d'actualització i perfeccionament del professorat.  
Segon  
Els centres d'EPA amb personal de la Conselleria de Cultura, Educació i Ciència, i programes municipals que compten amb autorització d'ensenyaments en vigor per a aquesta modalitat educativa que desitgen participar en l?experiència, ho sol·licitaran a la Conselleria de Cultura, Educació i Ciència, abans del 31 d'octubre de 1991.  
Tercer  
Les sol·licituds segons el model de l'annex I, signades per la direcció del centre, s'han de dirigir a la Director General de Centres i Promoció Educativa i es presentaran al servei territorial de Cultura i Educació corresponents o en la forma establerta en l'article 66 de la Llei de Procediment Administratiu. A aquestes sol·licituds caldrà afegir la documentació següent:  
a) Acta del claustre de professorat amb acord favorable.  
b) Acta del consell escolar, amb acord favorable.  
c) Programació general anual per al curs 91-92 que assenyalarà els criteris psicopedagògics, metodològics i organitzatius sobre els quals es fonamenta, i el disseny de l'aplicació didàctica.  
d) Informe de les condicions materials del centre, equipament i circumstàncies que poden influir en el desplegament adequat del procés d'experimentació i indicarà, si escau, la participació en experiències d'experimentació curricular i en projectes d'innovació, formació i perfeccionament del professorat, a través de les distintes convocatòries i investigacions realitzades per la Conselleria de Cultura, Educació i Ciència o promogudes pels centres de professors.  
e) En el cas que l?experimentació curricular supose altres variacions tant a l?Ordre de 26 d'agost de 1991 com a la Resolució de 28 d'agost de 1991, sobre l?organització i el funcionament dels centres i programes municipals d'EPA i d'Educació a Distància, caldrà enviar un escrit signat pel director del centre especificant-les, i sol·licitant la seua aprovació per tal que, si escau, siguen autoritzades.  
f) En el cas que l?experimentació es desenvolupe parcialment, caldrà especificar els grups i nivells en què s'experimentarà.  
Quart  
Els centres i programes municipals sol·licitants hauran de reunir els requisits següents:  
- Tenir grups de persones adultes adscrites als tres cicles de què consta l?EPA.  
- Disposar dels espais i dels mitjans necessaris per a l'aplicació del projecte.  
- La programació general anual del Centre haurà d'adequar-se als objectius d'aquesta resolució i garantirà el compliment dels objectius establerts al Marc Curricular per a l?Educació de Persones Adultes a la Comunitat Valenciana.  
Cinquè  
Els serveis territorials de Cultura i Educació enviaran abans del 15 de novembre les sol·licituds i documentació explicitada a l'article tercer, junt amb els annexos II i III convenientment complimentats a la Direcció General de Centres i Promoció Educativa, que, a la vista dels quals determinarà els centres i programes municipals que participaran en el desplegament del procés d'experimentació curricular del Programa per a l?Animació i Promoció de l?EPA a la Comunitat Valenciana durant el curs 1991-92. En aquesta determinació serà mèrit preferent haver participat en experiències d'experimentació curricular i en projectes d'innovació, formació i perfeccionament del professorat, a través de les distintes convocatòries i investigacions realitzades per la Conselleria de Cultura, Educació i Ciència o promogudes pels centres de professors.  
Sisé  
El Director General de Centres i Promoció Educativa autoritzarà, si escau, les variacions a allò que estableix tant l?Ordre de 26 d'agost de 1991 com la Resolució de 28 d'agost de 1991 sobre l?organització i el funcionament dels centres i programes municipals d'EPA i d'Educació a Distància, que hagen sol·licitat els centres seleccionats i facilitarà els mitjans que considere necessaris per al desplegament adequat dels esmentats projectes.  
Seté  
El Director General de Centres i Promoció Educativa, nomenarà una comissió tècnica que junt amb les unitats d'inspecció educativa dura a terme la coordinació, el seguiment, el control i l'avaluació de la fase experimental del model educatiu proposat.  
Vuitè  
Els ensenyaments objecte de l'experimentació tindran per als alumnes adults els mateixos efectes acadèmics que els estudis ordinaris d'Educació Permanent d'Adults.  
DISPOSICIO FINAL  
El Director General de Centres i Promoció Educativa adoptarà les mesures necessàries per a l?execució d'allò que disposa aquesta resolució, que entrarà en vigor a l?endemà de la publicació en el Diari Oficial de la Generalitat Valenciana.  
València, 30 d'agost de 1991. - El Director General de Centres i Promoció Educativa: Pere Vilches i Gonzàlez.  
ANNEX I  
Sr./Sra ,director/a del centre  
programa municipal   
d'Educació de Persones Adultes de la localitat de   
D'acord amb el que proposa la Resolució de 30 d'agost, del Director General de Centres i Promoció Educativa, sobre selecció de centres que participaran en el desplegament del Procés d'Experimentació Curricular del Programa per a l'Animació i Promoció de l?Educació Permanent d'Adults a la Comunitat Valenciana durant el curs 1991-92.  
SOL·LICITE:  
Participar en el desplegament del procés d'experimentació curricular del Programa per a l'Animació i Promoció de l?EPA a la Comunitat Valenciana, per a la qual cosa adjunte la documentació requerida a l'article tercer de l?esmentada resolució.  
 , de de 19   
El/la director/a  
DIRECCIO GENERAL DE CENTRES I PROMOCIO EDUCATIVA  
ANNEX II  
La Unitat d'Inspecció Educativa dels Serveis Territorials de Cultura i Educació de, fa constar l'adequació de la programació general anual del centre:  
Centre Codi Localitat  
   
als objectius de la Resolució de 30 d'agost de 1991 del Director General de Centres i Promoció Educativa, sobre selecció de centres que participaran en el desplegament del Procés d'Experimentació Curricular del Programa per a l'Animació i Promoció de l?Educació Permanent d'Adults a la Comunitat Valenciana durant el curs 1991-92 i als que proposa el Marc Curricular per a l?Educació de Persones Adultes a la Comunitat Valenciana.  
 , de de 19   
Vist i plau El/la Inspector/a El/la inspector/a  
Cap de la unitat coordinador/a de la de la circunscripció  
d'Inspecció Educativa circunscripció  
ANNEX III  
La Unitat d'Inspecció Educativa a la vista de les variacions que   
el centre ,codi   
localitat, proposa a l?Ordre de 26 d'agost de 1991 i/o a la Resolució de 28 d'agost de 1991 sobre l?organització i el funcionament dels centres i programes municipals d'EPA i d'Educació a Distància, i en funció de la programació general anual de l?esmentat centre:  
A) Informa favorablement les següents variacions: (1)  
   
   
B) No informa favorablement les variacions següents: (1)  
   
   
(1) Breu descripció de les variacions  
 , de de 19   
Vist i plau El/la Inspector/a El/la inspector/a  
Cap de la unitat coordinador/a de la de la circunscripció  
d'Inspecció Educativa circunscripció